\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ירושלים, י' בטבת, תשפ"ג

3 בינואר, 2023

002/2023

# מדדי איכות חיים בערים הגדולות[[1]](#footnote-1), 2021

# Well-Being Indicators in the Big Cities, 2021

* מתוך 86[[2]](#footnote-2) מדדי איכות חיים שפותחו לשנת 2021, נתוניהם של 52 מדדים זמינים גם בפילוח לפי 16[[3]](#footnote-3) הערים הגדולות (המונות יותר מ-100,000 תושבים): [**ראשון לציון**](#_רמת_גן),[**רחובות**](#_רחובות)**,** [**רמת גן**](#_רמת_גן_1), [**כפר סבא**](#_כפר_סבא_1), [**פתח**](#פתחתקווה)[**תקווה**](#פתחתקווה) **,**[**נתניה**](#_נתניה_1)**,** [**אשקלון**](#_אשקלון_1)**,** [**תל אביב-יפו**](#_תל_אביב-יפו_1), [**חיפה**](#חיפה), [**בית שמש,**](#_בית_שמש)[**בני ברק**](#בניברק)**,** [**באר שבע**](#_באר_שבע_1)**,** [**אשדוד**](#_אשדוד_1)**,** [**חולון**](#חולון) **,**[**ירושלים**](#ירושלים) **ו**[**בת ים**](#בתים)**.**
* **ראשון לציון** מובילה ברוב מדדי איכות החיים בהשוואה ל-16 הערים הגדולות. ראשון לציון מובילה באחוז המועסקים שתפקידם מאפשר קידום, בתחושת הערכה מבני המשפחה, באחוזים הנמוכים ביותר של תחושת דיכאון ותחושת בדידות, בשביעות רצון מהדירה, בשביעות רצון מאזור המגורים, בשביעות רצון מפארקים ומשטחים ירוקים באזור המגורים ובאחוז המשתמשים באינטרנט.
* **רחובות** מובילה באחוז המועסקים המרוצים מההכנסה ובאמון במערכת הבריאות.
* **רמת גן** מובילה בשיעור האבטלה הממושכת הנמוך ביותר, בשיעור הנמוך ביותר של תמותת תינוקות, בתחושת ביטחון בחשכה, בתוחלת חיים, באמון במערכת המשפט, בתחושת יכולת להתמודד עם בעיות ובשימוש בשירותי ממשל מקוונים.
* **כפר סבא** מובילה בהכנסה חציונית ובאחוז הנמוך ביותר של משקי בית המשלמים עבור דיור 30% או יותר מתוך ההכנסה הכספית נטו. כמו בשנת 2021 לא היו הרוגים בתאונות דרכים בכפר סבא ולא היו חריגות בקוליפורמים בבדיקות מי השתייה.
* **פתח תקווה** **עברה ב-2021 לקבוצת הערים עם ציון כולל גבוה במדדי איכות חיים והיא** מובילהבשביעות רצון מהניקיון באזור המגורים, ובאחוזים הנמוכים ביותר של תחושת בדידות ותחושת אפליה.
* **נתניה** **עברה ב-2021 לקבוצת הערים עם ציון כולל גבוה במדדי איכות חיים והיא** מובילה באחוז הנמוך ביותר של עלות שירותי דיור לחודש.
* **אשקלון** **עברה ב-2021 לקבוצת הערים עם ציון כולל גבוה במדדי איכות חיים והיא** מדורגת שנייה במדדים האלה: באחוז המועסקים שתפקידם בעבודה מאפשר קידום, בשביעות רצון מפארקים ומשטחים ירוקים באזור המגורים ובשביעות רצון מהחיים.
* **תל אביב-יפו** מובילה בשיעור התעסוקה, באחוז המועסקים במשרה חלקית שלא מרצון, באחוז המועסקים שתפקידם תואם את תחום לימודיהם, באחוז הנמוך ביותר של חוסר שביעות רצון ממשך ההגעה לעבודה, בשיעור הזכאות לבגרות, במעורבות אזרחית, אמון במערכת המשפט, אמון כללי בזולת ובנגישות למחשב.
* **חיפה** מובילה בשביעות רצון מהעבודה, בצפיפות הדיור הנמוכה ביותר, בהשכלה על-תיכונית והשכלה גבוהה ובאמון בממשלה.
* **בית שמש** מובילה במספר הנמוך ביותר של מקרים חדשים של שאתות ממאירות (סרטן) בקרב נשים.
* **בני ברק** מובילה במספר הנמוך ביותר של מקרים חדשים של שאתות ממאירות (סרטן) בקרב גברים, בהערכה עצמית של בריאות, בשביעות רצון מהתחבורה הציבורית, בציפיות ביחס לעתיד, באחוז הנמוך ביותר של עודף משקל בכיתות א ו-ז , בשביעות רצון מהחיים, בשביעות רצון מהמצב הכלכלי, במעורבים בפעילות התנדבותית ובשיעור הצבעה הגבוה ביותר בבחירות לכנסת ה-24.
* **באר שבע** מובילה באיכות מי השתייה ובאחוז הנמוך ביותר של רעש חיצוני המפריע בדירה.
* **אשדוד** מדורגת שלישית ביכולת להתמודד עם בעיות ומובילה באיכות מי השתייה - **ללא חריגות בקוליפורמים**.
* **חולון** מדורגת שנייה באיזון בין עבודה לתחומי חיים אחרים ומובילה באיכות מי השתייה - **ללא חריגות בקוליפורמים**.
* **ירושלים** מובילה באחוז הפסולת שהועברה למִחזור, באחוז נשים בניהול במגזר הציבורי, באיזון בין עבודה לתחומי חיים אחרים, בתחושת ביטחון בסביבה מקוונת ובאיכות מי השתייה - **ללא חריגות בקוליפורמים**.
* **בת ים** מדורגת שנייה באמון בממשלה.

[לדף הנושאי באתר הלמ"ס](https://www.cbs.gov.il/he/subjects/Pages/%D7%9E%D7%93%D7%93%D7%99-%D7%90%D7%99%D7%9B%D7%95%D7%AA-%D7%97%D7%99%D7%99%D7%9D-%D7%A7%D7%99%D7%99%D7%9E%D7%95%D7%AA-%D7%95%D7%97%D7%95%D7%A1%D7%9F-%D7%9C%D7%90%D7%95%D7%9E%D7%99.aspx)

[לפרסום מדדי איכות חיים, קיימות וחוסן לאומי 2021](https://www.cbs.gov.il/he/publications/Pages/2022/%D7%9E%D7%93%D7%93%D7%99-%D7%90%D7%99%D7%9B%D7%95%D7%AA-%D7%97%D7%99%D7%99%D7%9D-%D7%A7%D7%99%D7%99%D7%9E%D7%95%D7%AA-%D7%95%D7%97%D7%95%D7%A1%D7%9F-%D7%9C%D7%90%D7%95%D7%9E%D7%99-2021.aspx)

לסטטיסטיקל

[להודעה לתקשורת מדדי איכות חיים, קיימות וחוסן לאומי, 2021](https://www.cbs.gov.il/he/mediarelease/pages/2022/%D7%AA%D7%9E%D7%95%D7%A0%D7%AA-%D7%9E%D7%A6%D7%91-%D7%A9%D7%9C-%D7%90%D7%95%D7%9B%D7%9C%D7%95%D7%A1%D7%99%D7%99%D7%AA-%D7%99%D7%A9%D7%A8%D7%90%D7%9C-%D7%A2%D7%9C-%D7%A1%D7%9E%D7%9A-%D7%9E%D7%93%D7%93%D7%99-%D7%90%D7%99%D7%9B%D7%95%D7%AA-%D7%97%D7%99%D7%99%D7%9D%2C-%D7%A7%D7%99%D7%99%D7%9E%D7%95%D7%AA-%D7%95%D7%97%D7%95%D7%A1%D7%9F-%D7%9C%D7%90%D7%95%D7%9E%D7%99-2021.aspx)

[להודעה לתקשורת מדדי איכות חיים במחוזות, 2021](https://www.cbs.gov.il/he/mediarelease/Pages/2022/%D7%9E%D7%93%D7%93%D7%99-%D7%90%D7%99%D7%9B%D7%95%D7%AA-%D7%97%D7%99%D7%99%D7%9D-%D7%91%D7%9E%D7%97%D7%95%D7%96%D7%95%D7%AA-2021.aspx)

[לקובץ נתוני המדדים](https://www.cbs.gov.il/he/publications/doclib/2022/1873_well_being_2021/db.xlsx)

[להגדרות והסברים](#הגדרות)

עבור המדדים שלהלן הממוצע הארצי שחושב הוא ממוצע רב-שנתי:

מקרים חדשים של שאתות ממאירות בקרב נשים ובקרב גברים – ממוצע לשנים 2018-2014

תמותת תינוקות, תוחלת חיים – ממוצע לשנים 2021-2019

עודף משקל בקרב ילדים בכיתה א ובכיתה ז, תחושת דיכאון, מעורבות אזרחית – ממוצע לשנים 2021-2020

המדד הרוגים בתאונות דרכים חושב לפי הרוגים מתוך סך נפגעים בתאונות בדרכים עירוניות.

לצורך השוואה בין הערים נעשה שימוש בנתונים של 36 מדדים הזמינים עבור כל 16 הערים הגדולות.[[4]](#footnote-4)

הערים חולקו לשלוש קבוצות לפי הציון הכולל שלהן במדדים הללו: ערים עם ציון כולל גבוה במדדי איכות חיים, ציון כולל בינוני במדדי איכות חיים וציון כולל נמוך במדדי איכות חיים. הקבוצות מתאפיינות בשונות נמוכה בתוך הקבוצות ושונות גבוהה בין הקבוצות.

דירוג 16 הערים הגדולות ב-3 קבוצות לפי הציון הכולל במדדי איכות חיים המשותפים לכל הערים



 ערים עם ציון כולל גבוה במדדי איכות חיים: ראשון לציון, רחובות, רמת גן, כפר סבא, פתח תקווה, נתניה ואשקלון.

 ערים עם ציון כולל בינוני במדדי איכות חיים: תל אביב-יפו, חיפה ובית שמש.

 ערים עם ציון כולל נמוך במדדי איכות חיים: בני ברק, באר שבע, אשדוד, חולון, ירושלים ובת ים.

בהודעה מוצג הפרופיל של כל אחת מהערים הגדולות לפי המדדים הזמינים עבורה, כולל תרשים עם השוואה לממוצע הארצי.

36 המדדים הזמינים עברו תִקנון. להלן שלבי תִקנון המדדים:

1. העברת כל המדדים לאותו כיוון, כלומר ככל שהמדד גבוה יותר כך המצב טוב יותר.
2. חישוב ממוצע וסטיית תקן של כל מדד עבור כל אחת מ-16 הערים.
3. חישוב ציון תקן לכל מדד בכל עיר (הורדת ממוצע, וחלוקה בסטיית התקן)
4. חישוב "ממוצע של ציוני התקן" עבור כל אחד מהתחומים עבור כל עיר.
5. חלוקת הערים לאשכולות לפי המשתנה "ממוצע של ציוני התקן".

הערות הסבר לתרשימים

בכל המדדים יחס הגבוה מ-1 מצביע על איכות חיים טובה יותר בהשוואה לממוצע הארצי. לעומת זאת, יחס שבין 0 ל-1 מצביע על איכות חיים פחות טובה בהשוואה לממוצע הארצי.

ש"ר = שביעות רצון

ת"ד = תאונות דרכים

## ראשון לציון

ראשון לציון מובילה בהשוואה בין הערים הגדולות עם הציון הכולל הגבוה ביותר במדדי איכות חיים.

מתוך 51 מדדים הזמינים עבור ראשון לציון, ב-35 מדדים מצבה טוב יותר מהממוצע הארצי, וב-16 מדדים מצבה פחות טוב מהממוצע הארצי.

מצבה של ראשון לציון היה טוב במיוחד לעומת הממוצע הארצי במדדים האלה:

שיעור תמותת תינוקות (1.2 לעומת 2.7 ל- 1,000 לידות חי)

אחוז המועסקים שתפקידם מאפשר קידום (60.6% לעומת 50.9%)

תחושת הערכה מבני המשפחה (90.0% לעומת 84.8%)

תחושת דיכאון (17.5% לעומת 22.4%)

תחושת בדידות (16.0% לעומת 21.0%)

תחושת אפליה (16.2% לעומת 26.3%)

שביעות רצון מהדירה (93.3% לעומת 86.8%)

שביעות רצון מאזור המגורים (92.5% לעומת 84.0%)

השכלה על-תיכונית והשכלה גבוהה (72.4% לעומת 50.8%)

אחוז המשתמשים באינטרנט (96.4% לעומת 90.3%)

מצבה של ראשון לציון היה פחות טוב מהממוצע הארצי במדד:

תחושת ביטחון בסביבה מקוונת (29.9% לעומת 43.4%)

תרשים 1 - מדדי איכות חיים בראשון לציון בהשוואה לממוצע הארצי, 2021



## רחובות

רחובות נמצאת בקבוצת הערים עם ציון כולל גבוה במדדי איכות חיים.

מתוך 48 המדדים הזמינים עבור רחובות, ב-37 מדדים מצבה טוב יותר מהממוצע הארצי, ורק ב-11 מדדים מצבה פחות טוב מהממוצע הארצי.

מצבה של רחובות היה טוב במיוחד לעומת הממוצע הארצי במדדים האלה:

תמותת תינוקות (1.3 לעומת 2.7 ל-1,000 לידות חי)

תחושת אפליה (18.0% לעומת 26.3%)

ההכנסה החציונית מעבודה של משק בית (21,552 ש"ח לעומת 16,797 ש"ח)

שביעות רצון מהניקיון באזור המגורים (69.3% לעומת 60.9%)

אחוז המועסקים המרוצים מההכנסה (71.5% לעומת 67.2%)

אמון במערכת הבריאות (88.9% לעומת 77.5%)

מצבה של רחובות היה פחות טוב מהממוצע הארצי במדדים האלה:

מִחזור (17.6% לעומת 23.5%)

שביעות רצון מהתחבורה הציבורית (38.2% לעומת 40.9%)

איכות מי השתייה – אחוז חריגות בקוליפורמים (1.2% לעומת 0.41%)

תרשים 2 - מדדי איכות חיים ברחובות בהשוואה לממוצע הארצי,2021



## רמת גן

רמת גן נמצאת בקבוצת הערים עם ציון כולל גבוה במדדי איכות חיים.

מתוך 48 מדדים הזמינים עבור רמת גן, ב-36 מדדים מצבה טוב יותר מהממוצע הארצי, ורק ב-12 מדדים מצבה פחות טוב מהממוצע הארצי.

מצבה של רמת גן היה טוב במיוחד לעומת הממוצע הארצי במדדים האלה:

שיעור האבטלה הממושכת (16.8% לעומת 30.7%)

תוחלת חיים (84.9 לעומת 82.8 שנים)

שיעור הנמוך ביותר של תמותת תינוקות (1.0 לעומת 2.7 ל-1,000 לידות חי)

תחושת ביטחון ללכת לבד באזור המגורים בשעות החשכה (87.1% לעומת 82.9%)

תחושת יכולת להתמודד עם בעיות (84.2% לעומת 70.0%)

שימוש בשירותי ממשל מקוונים (71.5% לעומת 56.7%)

מִחזור (38.1% לעומת 23.5%)

מעורבים בפעילות התנדבותית (27.1% לעומת 21.2%)

מצבה של רמת גן היה פחות טוב מהממוצע הארצי במדדים האלה:

אחוז הוצאה על דיור 30% ויותר (48.8% לעומת 33.4%)

רעש חיצוני המפריע בדירה (44.8% לעומת 30.5%)

שביעות רצון מהאיזון בין עבודה לתחומי חיים אחרים (54.7% לעומת 63.3%)

תרשים 3 - מדדי איכות חיים ברמת גן בהשוואה לממוצע הארצי, 2021



## כפר סבא

כפר סבא נמצאת בקבוצת הערים הגדולות עם ציון כולל הגבוה במדדי איכות חיים.

מתוך 45 המדדים הזמינים עבור כפר סבא, ב-29 מדדים מצבה טוב יותר מהממוצע הארצי, ורק ב-14 מדדים מצבה פחות טוב מהממוצע הארצי.

מצבה של כפר סבא היה טוב במיוחד לעומת הממוצע הארצי במדדים האלה:

ההכנסה החציונית מעבודה של משק בית (24,534 ש"ח לעומת 16,797 ש"ח)

אין הרוגים בתאונות דרכים בכפר סבא

תוחלת החיים (85.1 שנים לעומת 82.8 שנים)

אחוז משקי הבית המשלמים עבור דיור 30% או יותר (25.6% לעומת 33.4%)

איכות מי השתייה – ללא חריגות בקוליפורמים לעומת ממוצע ארצי של 0.41% בדיקות חריגות.

זכאות לתעודת בגרות בקרב בני 26 (70.3% לעומת 52.6%)

שביעות רצון מפארקים ומשטחים ירוקים (75.8% לעומת 61.9%)

מצבה של כפר סבא היה פחות טוב מהממוצע הארצי במדדים האלה:

שיעור האבטלה הממושכת (43.8% לעומת 30.7%)

ציפיות ביחס לעתיד (50.3% לעומת 57.6%)

תחושת בדידות (23.2% לעומת 21.0%)

תרשים 4 - מדדי איכות חיים בכפר סבא בהשוואה לממוצע הארצי, 2021



פתח תקווה

פתח תקווה נמצאת בקבוצת הערים עם ציון כולל גבוה במדדי איכות חיים.

מתוך 50 מדדים הזמינים עבור פתח תקווה, ב-32 מדדים מצבה טוב יותר מהממוצע הארצי, ורק ב-18 מדדים מצבה של פתח תקווה פחות טוב מהממוצע הארצי.

מצבה של פתח תקווה היה טוב במיוחד לעומת הממוצע הארצי במדדים האלה:

שביעות רצון מהניקיון באזור המגורים (73.5% לעומת 60.9%)

תחושת בדידות (16.0% לעומת 21.0%)

תחושת אפליה (13.1% לעומת 26.3%)

מעורבות אזרחית (20.9% לעומת 11.7%)

מצבה של פתח תקווה היה פחות טוב מהממוצע הארצי במדדים האלה:

שביעות רצון מהעבודה (90.7% לעומת 91.9%)

אמון במערכת הבריאות (63.1% לעומת 77.5%)

אמון במערכת המשפט (38.0% לעומת 50.5%)

תחושת הערכה מבני המשפחה (81.5% לעומת 84.8%)

מִחזור (9.2% לעומת 23.5%)

תרשים 5 - מדדי איכות חיים בפתח תקווה בהשוואה לממוצע הארצי, 2021



## נתניה

נתניה נמצאת בקבוצת הערים עם ציון כולל גבוה במדדי איכות חיים.

מתוך 48 מדדים הזמינים עבור נתניה, ב- 28מדדים מצבה טוב יותר מהממוצע הארצי, וב-20 מדדים מצבה פחות טוב מהממוצע הארצי.

מצבה של נתניה היה טוב במיוחד לעומת הממוצע הארצי במדדים האלה:

עלות שירותי דיור לחודש מתוך ההכנסה הפנויה נמוכה מהממוצע הארצי (18.9% לעומת 23.1%)

שיעור תמותת תינוקות (1.6 לעומת 2.7 ל-1,000 לידות חי)

שביעות רצון מהתחבורה הציבורית (53.8% לעומת 40.9%)

אחוז הוצאה על דיור 30% ויותר (26.7% לעומת 33.4%)

מצבה של נתניה היה פחות טוב מהממוצע הארצי במדדים האלה:

תחושת בדידות (29.4% לעומת 21.0%)

אחוז ההצבעה בבחירות לכנסת ה-24 (56.5% לעומת 67.4%)

תרשים 6 - מדדי איכות חיים בנתניה בהשוואה לממוצע הארצי, 2021



## אשקלון

אשקלון נמצאת בקבוצת הערים עם ציון כולל גבוה במדדי איכות חיים.

מתוך 48 מדדים הזמינים עבור אשקלון, ב-27 מדדים מצבה טוב יותר מהממוצע הארצי, וב-21 מדדים מצבה פחות טוב מהממוצע הארצי.

מצבה של אשקלון היה טוב במיוחד לעומת הממוצע הארצי במדדים האלה:

שביעות רצון מפארקים ומשטחים ירוקים באזור המגורים (79.6% לעומת 61.9%)

אמון כללי (49.8% לעומת 42.5%)

תחושת דיכאון (19.4% לעומת 22.4%)

אמון בממשלה (34.8% לעומת 30.1%)

מצבה של אשקלון היה פחות טוב מהממוצע הארצי במדדים האלה:

עודף משקל בקרב ילדי כיתה ז (31.0% לעומת 22.0%)

עודף משקל בקרב ילדי כיתה א (41.0% לעומת 32.9%)

מחזור (10.5% לעומת 23.5%)

מעורבים בפעילות התנדבותית (17.4% לעומת 21.2%)

תרשים 7 - מדדי איכות חיים באשקלון בהשוואה לממוצע הארצי, 2021

## תל אביב-יפו

תל אביב-יפו נמצאת בקבוצת הערים עם ציון כולל בינוני במדדי איכות חיים.

מתוך 52 המדדים הזמינים עבור תל אביב-יפו, ב-34 מדדים מצבה טוב יותר מהממוצע הארצי וב-18 מדדים מצבה פחות טוב מהממוצע הארצי.

מצבה של תל אביב-יפו היה טוב במיוחד לעומת הממוצע הארצי במדדים האלה:

שיעור התעסוקה (70.7% לעומת 58.7%)

אחוז המועסקים במשרה חלקית שלא מרצון (0.92% לעומת 1.1%)

אחוז מועסקים שתפקידם תואם את תחום לימודיהם (74.6% לעומת 69.2%)

חוסר שביעות רצון ממשך ההגעה לעבודה (30.0% לעומת 41.7%)

אחוז הזכאות לתעודת בגרות בקרב בני 26 (73.4% לעומת 52.6%)

מעורבות אזרחית (36.7% לעומת 11.7%)

אמון במערכת המשפט (58.7% לעומת 50.5%)

אמון כללי (52.4% לעומת 42.5%)

נגישות למחשב (95.0% לעומת 80.6%)

מצבה של תל אביב-יפו היה פחות טוב מהממוצע הארצי במדדים האלה:

אמון בממשלה (22.9% לעומת 30.1%)

שביעות רצון מהדירה (82.6% לעומת 86.8%)

ביטחון בסביבה מקוונת (32.3% לעומת 43.4%)

תרשים 8 - מדדי איכות חיים בתל אביב-יפו בהשוואה לממוצע הארצי, 2021



חיפה

חיפה נמצאת בקבוצת הערים עם ציון כולל בינוני במדדי איכות חיים.

מתוך 51 מדדים הזמינים עבור חיפה, ב-23 מדדים מצבה טוב יותר מהממוצע הארצי, וב-28 מדדים מצבה פחות טוב מהממוצע הארצי.

מצבה של חיפה היה טוב במיוחד לעומת הממוצע הארצי במדדים האלה:

שביעות רצון מהעבודה (98.5% לעומת 91.9%)

השכלה על-תיכונית והשכלה גבוהה (77.3% לעומת 50.8%)

צפיפות הדיור (0.69 לעומת 0.85 נפשות לחדר)

אמון בממשלה (42.2% לעומת 30.1%)

מצבה של חיפה היה פחות טוב מהממוצע הארצי במדדים האלה:

נשים בניהול במגזר הציבורי (0.73% לעומת 0.60%)

ביטחון בסביבה מקוונת (35.9% לעומת 43.4%)

תרשים 9 - מדדי איכות חיים בחיפה בהשוואה לממוצע הארצי, 2021



## בית שמש

בית שמש נמצאת בקבוצת הערים עם ציון כולל בינוני במדדי איכות חיים.

מתוך 48 מדדים הזמינים עבור בית שמש, ב-22 מדדים מצבה טוב יותר מהממוצע הארצי, וב-26 מדדים מצבה פחות טוב מהממוצע הארצי.

מצבה של בית שמש היה טוב במיוחד לעומת הממוצע הארצי במדדים האלה:

מקרים חדשים של שאתות ממאירות (סרטן) בקרב נשים (261.0 לעומת 304.0 ל-100,000 נפשות)

אמון כללי (48.2% לעומת 42.5%)

מצבה של בית שמש היה פחות טוב מהממוצע הארצי במדדים האלה:

אחוז המועסקים במשרה חלקית שלא מרצון (3.2% לעומת 1.1%)

שיעור תמותת תינוקות (3.7 לעומת 2.7 ל-1,000 לידות חי)

אחוז בעלי השכלה על-תיכונית והשכלה גבוהה בקרב בני 30 (28.6% לעומת 50.8%)

מִחזור (6.4% לעומת 23.5%)

תרשים 10 - מדדי איכות חיים בבית שמש בהשוואה לממוצע הארצי, 2021



בני ברק

בני ברק עברה מקבוצת הערים עם ציון כולל בינוני לקבוצת הערים עם ציון כולל נמוך במדדי איכות חיים.

מתוך 43 מדדים הזמינים עבור בני ברק, ב-21 מדדים מצבה טוב יותר מהממוצע הארצי, וב-22 מדדים מצבה פחות טוב מהממוצע הארצי.

מצבה של בני ברק היה טוב במיוחד לעומת הממוצע הארצי במדדים האלה:

ציפיות ביחס לעתיד (74.2% לעומת 53.1%)

שביעות רצון מהחיים ( 96.4% לעומת 89.3%)

שביעות רצון מהמצב הכלכלי (75.3% לעומת 66.8%)

שביעות רצון מהתחבורה הציבורית (57.8% לעומת 40.9%)

עודף משקל בקרב ילדים בכיתה א (12.0% לעומת 22.0%)

עודף משקל בקרב ילדים בכיתה ז (22.0% לעומת 32.9%)

מעורבים בפעילות התנדבותית (45.5% לעומת 21.2%)

מצבה של בני ברק היה פחות טוב מהממוצע הארצי במדדים האלה:

אחוז מועסקים במשרה חלקית שלא מרצון (2.2% לעומת 1.1%)

זכאות לבגרות (8.2% לעומת 52.6%)

צפיפות דיור (1.23 לעומת 0.85 נפשות לחדר)

עלות שירותי דיור לחודש מתוך ההכנסה הפנויה (35.8% לעומת 23.1%)

תחושת אפליה (45.7% לעומת 26.3%)

אחוז המשתמשים באינטרנט (68.6% לעומת 90.3%)

נגישות למחשב (56.0% לעומת 80.6%)

איכות מי השתייה – אחוז חריגות בקוליפורמים (1.00% לעומת 0.41%)

תרשים 11 - מדדי איכות חיים בבני ברק בהשוואה לממוצע הארצי, 2021



## באר שבע

באר שבע נמצאת בקבוצת הערים עם ציון כולל נמוך במדדי איכות חיים.

מתוך 49 מדדים הזמינים עבור באר שבע ב-17 מדדים מצבה טוב יותר מהממוצע הארצי, וב-32 מהמדדים מצבה פחות טוב מהממוצע הארצי.

מצבה של באר שבע היה טוב במיוחד לעומת הממוצע הארצי במדדים האלה:

רעש חיצוני המפריע בדירה (24.7% לעומת 30.5%)

נשים בניהול במגזר הציבורי (0.97 לעומת 0.6)

צפיפות דיור (0.73 לעומת 0.85 מספר נפשות לחדר)

אבטלה ממושכת (23.7% לעומת 30.7%)

מצבה של באר שבע היה פחות טוב מהממוצע הארצי במדד:

אחוז המועסקים שתפקידם תואם את תחום לימודיהם (57.5% לעומת 69.2%)

תחושת ביטחון ללכת לבד באזור המגורים בשעות החשכה (74.4% לעומת 82.9%)

הרוגים בתאונות דרכים (1.8% לעומת 1.2%)

תוחלת החיים (81.4 שנים לעומת 82.8 שנים)

תחושת דיכאון (29.3% לעומת 22.4%)

הערכה עצמית של בריאות (73.8% לעומת 83.8%)

תחושת בדידות (26.3% לעומת 21.0%)

תרשים 12 - מדדי איכות חיים בבאר שבע בהשוואה לממוצע הארצי, 2021

## תרשים 12 - מדדי איכות חיים בבאר שבע בהשוואה לממוצע הארצי, 2021

## אשדוד

אשדוד נמצאת בקבוצת הערים עם ציון כולל נמוך במדדי איכות חיים.

מתוך 48 מדדים הזמינים עבור אשדוד, ב-15 מדדים מצבה טוב יותר מהממוצע הארצי, וב-33 מדדים מצבה פחות טוב מהממוצע הארצי.

מצבה של אשדוד היה טוב במיוחד לעומת הממוצע הארצי במדדים האלה:

תחושת יכולת להתמודד עם בעיות (81.2% לעומת 70.0%)

איכות מי השתייה – ללא חריגות בקוליפורמים לעומת ממוצע ארצי של 0.41% בדיקות חריגות

ביטחון בסביבה מקוונת (46.7% לעומת 43.4%)

מצבה של אשדוד היה פחות טוב מהממוצע הארצי במדדים האלה:

אחוז המועסקים שתפקידם מאפשר קידום (43.3% לעומת 50.9%)

חוסר שביעות רצון ממשך זמן ההגעה לעבודה (47.2% לעומת 41.7%)

שביעות רצון מהחיים (86.5% לעומת 89.3%)

מִחזור (18.0% לעומת 23.5%)

תרשים 13 - מדדי איכות חיים באשדוד בהשוואה לממוצע הארצי, 2021



\* אין חריגות קוליפורמים במי השתייה

חולון

חולון נמצאת בקבוצת הערים עם ציון כולל נמוך במדדי איכות חיים.

מתוך 47 מדדים הזמינים עבור חולון, ב-16 מדדים מצבה טוב יותר מהממוצע הארצי, וב-31 מדדים מצבה פחות טוב מהממוצע הארצי.

מצבה של חולון היה טוב במיוחד לעומת הממוצע הארצי במדדים האלה:

איכות מי השתייה - ללא חריגות בקוליפורמים לעומת ממוצע ארצי של 0.41% בדיקות חריגות.

שיעור תמותת תינוקות (1.7 לעומת 2.7 ל-1,000 לידות חי)

שביעות רצון מהתחבורה הציבורית (51.3% לעומת 40.9%)

מִחזור (36.3% לעומת 23.5%)

שביעות רצון מהאיזון בין עבודה לתחומי חיים אחרים (73.0% לעומת 63.3%)

מצבה של חולון היה פחות טוב מהממוצע הארצי במדדים האלה:

תחושת היכולת להתמודד עם בעיות (59.2% לעומת 70.0%)

אחוז הרוגים בתאונות דרכים (1.8% לעומת 1.2%)

שביעות רצון מפארקים ומשטחים ירוקים (49.2% לעומת 61.9%)

תרשים 14 - מדדי איכות חיים בחולון בהשוואה לממוצע הארצי, 2021



## ירושלים

ירושלים נמצאת בקבוצת הערים עם ציון כולל נמוך במדדי איכות חיים.

מתוך 50 מדדים הזמינים עבור ירושלים, ב-18 מדדים מצבה טוב יותר מהממוצע הארצי, וב-32 מדדים מצבה פחות טוב מהממוצע הארצי.

מצבה של ירושלים היה טוב במיוחד לעומת הממוצע הארצי במדדים האלה:

נשים בניהול במגזר הציבורי (1.11 לעומת 0.6)

איכות מי השתייה - ללא חריגות בקוליפורמים לעומת ממוצע ארצי של 0.41% בדיקות חריגות

שביעות רצון מהאיזון בין עבודה לתחומי חיים אחרים (77.4% לעומת 63.3%)

מִחזור (40.1% לעומת 23.5%)

ביטחון בסביבה מקוונת (57.0% לעומת 43.4%)

מצבה של ירושלים היה פחות טוב מהממוצע הארצי במדדים האלה:

שיעור התעסוקה (45.7% לעומת 58.7%)

מעורבות אזרחית (10.0% לעומת 11.7%)

מועסקים במשרה חלקית שלא מרצון (2.3% לעומת 1.1%)

אמון כללי (35.6% לעומת 42.5%)

זכאות לבגרות (24.4% לעומת 52.6%)

שביעות רצון מפארקים ומשטחים ירוקים (42.5% לעומת 61.9%)

שביעות הרצון מהמצב הכלכלי (55.0% לעומת 66.8%)

שימוש בשירותי ממשל מקוונים (40.7% לעומת 56.7%)

עקב הרכבה הייחודי של אוכלוסיית ירושלים, וההטרוגניות הרבה שלה, נתונים בפילוח לפי האוכלוסייה היהודית והערבית בנפרד מופיעים [בפרסום המלא](https://www.cbs.gov.il/he/publications/Pages/2022/%D7%9E%D7%93%D7%93%D7%99-%D7%90%D7%99%D7%9B%D7%95%D7%AA-%D7%97%D7%99%D7%99%D7%9D-%D7%A7%D7%99%D7%99%D7%9E%D7%95%D7%AA-%D7%95%D7%97%D7%95%D7%A1%D7%9F-%D7%9C%D7%90%D7%95%D7%9E%D7%99-2021.aspx). חלק ממרכיבי המדד שונים באופן מהותי בכל אחת מקבוצות האוכלוסייה (לדוגמה מאפייני ההצבעה בבחירות), והם משקפים את הפערים הגדולים ביניהן.

תרשים 15 - מדדי איכות חיים בירושלים בהשוואה לממוצע הארצי, 2021



בת ים

בת ים נמצאת בקבוצת הערים עם ציון כולל נמוך במדדי איכות חיים.

מתוך 45 מדדים הזמינים עבור בת ים, ב-14 מדדים מצבה טוב יותר מהממוצע הארצי, וב-31 מדדים מצבה פחות טוב מהממוצע הארצי

מצבה של בת ים היה טוב במיוחד לעומת הממוצע הארצי במדדים האלה:

אמון בממשלה (38.5% לעומת 30.1%)

תחושת דיכאון (18.0% לעומת 22.4%)

מִחזור (37.0% לעומת 23.5%)

מצבה של בת ים היה פחות טוב מהממוצע הארצי במדדים האלה:

ההכנסה החציונית מעבודה של משק בית (9,596 ש"ח לעומת 16,797 ש"ח)

אחוז המועסקים המרוצים מההכנסה (62.6% לעומת 67.2%)

שיעור המקרים החדשים של שאתות ממאירות (סרטן) בקרב גברים (373.8 לעומת 315.1 ל-100 אלף נפשות)

שיעור המקרים החדשים של שאתות ממאירות (סרטן) בקרב נשים (359.1 לעומת 304.0 ל-100 אלף נפשות)

שביעות הרצון מאזור המגורים (76.1% לעומת 84.0%)

אחוז ההצבעה בבחירות לכנסת ה-24 (48.6% לעומת 67.4%)

שביעות רצון מהניקיון באזור המגורים (49.7% לעומת 60.9%)

איכות מי השתייה – אחוז חריגות בקוליפורמים (0.9% לעומת 0.41%)

תרשים 16 - מדדי איכות חיים בבת ים בהשוואה לממוצע הארצי, 2021



## נספח א - רשימת המדדים להשוואה בין הערים הגדולות

מתוך 86 מדדי איכות חיים,[[5]](#footnote-5) קיימות וחוסן לאומי שפותחו לשנת 2020, נתוניהם של 52 מדדים זמינים גם בפילוח לפי הערים הגדולות. לצורך ההשוואה בין הערים נעשה שימוש ב-36 מדדים המשותפים ל-16 הערים הגדולות. המדדים שנכללו בהשוואה בין הערים הם:

איכות התעסוקה: שיעור התעסוקה; הכנסה חציונית; שביעות רצון מעבודה; מועסקים המרוצים מההכנסה מהעבודה; מועסקים שתפקידם מאפשר קידום בעבודה; שיעור אבטלה ממושכת.

ביטחון אישי: תחושת ביטחון ללכת לבד באזור המגורים בשעות החשכה; הרוגים בתאונות דרכים.

בריאות: תוחלת חיים; עודף משקל בקרב ילדים בכיתה א; עודף משקל בקרב ילדים בכיתה ז; מקרים חדשים של שאתות ממאירות (סרטן) – גברים; מקרים חדשים של שאתות ממאירות (סרטן) – נשים; אמון במערכת הבריאות; הערכה עצמית של בריאות.

דיור ותשתיות: משקי הבית המשלמים עבור דיור 30% או יותר מההכנסה הכספית נטו; משקי הבית המשלמים עבור דיור בבעלות 30% או יותר מההכנסה הכספית נטו; משקי הבית המשלמים עבור דיור בשכירות 30% או יותר מההכנסה הכספית נטו; צפיפות דיור; שביעות רצון מאזור המגורים; שביעות רצון מהדירה; שביעות רצון מהתחבורה הציבורית באזור המגורים; עלות שירותי דיור לחודש.

חינוך, השכלה וכישורים: שיעורי למידה בגילי 17-15; שיעור הזכאות לתעודת בגרות בקרב בני 26.

מעורבות אזרחית וממשל: שיעור ההצבעה בבחירות לכנסת ה-24.

סביבה: פסולת שהועברה למחזור – פסולת ביתית, מסחרית וגזם; שביעות רצון מפארקים ומשטחים ירוקים באזור המגורים; איכות מי השתייה.

רווחה אישית וחברתית: שביעות רצון מהחיים; ציפיות ביחס לעתיד; תחושת יכולת להתמודד עם בעיות; אמון כללי (ביטחון בזולת); תחושת הערכה מבני המשפחה.

רמת חיים חומרית: שביעות רצון מהמצב הכלכלי; הכנסה כלכלית לנפש סטנדרטית (מחירים קבועים), הכנסה כספית נטו לנפש סטנדרטית (מחירים קבועים).

פנאי, תרבות וקהילה: שביעות רצון מהאיזון בין עבודה לתחומי חיים אחרים.

טכנולוגיות המידע: נגישות למחשב; שימוש באינטרנט; שימוש בשירותי ממשל מקוונים (e-Gov).

## נספח ב - הסברים והגדרות למדדים נבחרים

שיעור התעסוקה: אחוז המועסקים מכלל אוכלוסיית בני 15 ומעלה.

שיעור אבטלה ממושכת: חושב כאחוז הבלתי-מועסקים שחיפשו עבודה מעבר לשישה חודשים מתוך כלל הבלתי-מועסקים.

צפיפות דיור: מספר הנפשות לחדר, מחושב באמצעות חלוקת מספר הנפשות הגרות במשק הבית בסך כל החדרים בשימוש בני משק הבית.

עלות שירותי דיור: אחוז הוצאה לדיור בחודש, ההוצאה חושבה מתוך ההכנסה הכספית נטו למשק בית.

תמותת תינוקות: מספר התינוקות שנולדו חיים מתוך כלל לידות החי במשך שנת לוח (שנה קלנדרית), ונפטרו טרם הגיעם לגיל שנה.

תוחלת חיים: מספר השנים הממוצע אשר אדם צפוי לחיות, בהנחה ששיעורי התמותה בתקופת ההתייחסות יישארו קבועים לאורך חייו.

איכות מי השתייה: הנתונים מציגים את הבדיקות החריגות של מי השתייה.

## נספח ג - שמות המדדים המלאים המופיעים בתרשימים שבהודעה

| שם המדד בתרשים | שם המדד המלא (אם נעשה קיצור) |
| --- | --- |
| איכות התעסוקה | איכות התעסוקה |
| שיעור התעסוקה | - |
| מועסקים במשרה חלקית\* | שיעור המועסקים במשרה חלקית שלא מרצון |
| הכנסה חציונית | הכנסה חציונית ברוטו מעבודה של משקי בית |
| ש"ר מעבודה | שביעות רצון מהעבודה |
| ש"ר מהכנסה | מועסקים המרוצים מההכנסה |
| תפקיד מאפשר קידום | מועסקים החושבים שתפקידם מאפשר קידום בעבודה |
| תפקיד תואם את תחום לימודיהם | מועסקים שתפקידם תואם את תחום לימודיהם |
| אבטלה ממושכת\* | שיעור האבטלה הממושכת (מעל שישה חודשים) |
| ביטחון אישי | ביטחון אישי |
| הרוגים בתאונות דרכים\* |  |
| תחושת ביטחון בחושך | תחושת ביטחון ללכת לבד באזור המגורים בשעות החשכה |
| בריאות | בריאות |
| תמותת תינוקות\* | תמותת תינוקות (שיעור ל-1,000 לידות חי) |
| תוחלת חיים | תוחלת חיים (שנות חיים) |
| עודף משקל (בכיתה א) \* | עודף משקל בקרב ילדים בכיתה א |
| עודף משקל (בכיתה ז) \* | עודף משקל בקרב ילדים בכיתה ז |
| מקרים חדשים של שאתות ממאירות (סרטן) - גברים\* | -מקרים חדשים של שאתות ממאירות (סרטן) – גברים (שיעור מתוקנן לגיל ל-100,000 נפשות) |
| מקרים חדשים של שאתות ממאירות (סרטן) - נשים\* | -מקרים חדשים של שאתות ממאירות (סרטן) – נשים (שיעור מתוקנן לגיל ל-100,000 נפשות) |
| תחושת דיכאון\* | תחושת דיכאון (לעיתים קרובות) |
| אמון במערכת הבריאות | - |
| הערכה עצמית של בריאות |  |
| דיור ותשתיות | - |
| הוצאה על דיור 30% ויותר\* | משקי בית המשלמים עבור דיור 30% או יותר מההכנסה הכספית נטו |
| ש"ר מהדירה | - שביעות רצון מהדירה |
| ש"ר מאזור המגורים | - שביעות רצון מאזור המגורים |
| ש"ר מהתחבורה הציבורית | שביעות רצון מהתחבורה הציבורית |
| חוסר ש"ר ממשך ההגעה לעבודה\* |  |
| צפיפות דיור\* | -צפיפות דיור (מספר נפשות לחדר) |
| עלות שירותי דיור\* | עלות שירותי דיור לחודש מתוך ההכנסה הפנויה |
| חינוך השכלה וכישורים | חינוך השכלה וכישורים |
| השכלה על-תיכונית וגבוהה  | שיעור בעלי השכלה על-תיכונית והשכלה גבוהה בקרב בני 30 |
| זכאות לבגרות  | שיעור הזכאות לתעודת בגרות בקרב בני 26 |
| מעורבות אזרחית | מעורבות אזרחית |
| מעורבות אזרחית |  |
| אמון בממשלה |  |
| אמון במערכת המשפט |  |
| הצבעה לכנסת ה-24 | שיעור ההצבעה בבחירות לכנסת  |
| נשים בניהול במגזר הציבור  | שיעורי נשים בתפקידי ניהול במגזר הציבורי  |
| סביבה | סביבה |
| מִחזור | פסולת ממוחזרת – פסולת ביתית, מסחרית וגזם |
| שביעות רצון מניקיון | שביעות רצון מהניקיון באזור המגורים |
| רעש חיצוני באזור המגורים\* | רעש חיצוני שמפריע בדירה |
| ש"ר משטחים ירוקים | שביעות רצון מפארקים ומשטחים ירוקים באזור המגורים |
| איכות מי השתייה\* | איכות מי השתייה – חריגות בקוליפורמים |
| רווחה אישית וחברתית | רווחה אישית וחברתית |
| ש"ר מהחיים | - שביעות רצון מהחיים |
| ציפיות לעתיד  | - ציפיות ביחס לעתיד |
| יכולת להתמודד עם בעיות | תחושת יכולת להתמודד עם בעיות |
| אמון כללי | אמון כללי (ביטחון בזולת) |
| הערכה מבני המשפחה | תחושת הערכה מבני המשפחה |
| תחושת אפליה\* |  |
| תחושת בדידות\* |  |
| רמת חיים חומרית | רמת חיים חומרית |
| ש"ר מהמצב הכלכלי | - שביעות רצון מהמצב הכלכלי |
| פנאי תרבות וקהילה | פנאי תרבות וקהילה |
| שביעות רצון מהאיזון - עבודה תחומי חיים | שביעות רצון מהאיזון בין עבודה לתחומי חיים אחרים |
| התנדבות | מעורבים בפעילות התנדבותית |
| טכנולוגיות המידע | - |
| ביטחון בסביבה מקוונת | תחושת ביטחון בסביבה מקוונת |
| שימוש בe-Gov)-) | שימוש בשירותי ממשל מקוונים |
| נגישות למחשב | נגישות למחשב ביתי, נישא או טאבלט |
| שימוש באינטרנט |  |

\*המגמה הרצויה למדד היא ירידה.

1. יודגש כי נתוני המדדים בערים מושפעים מההרכב הדמוגרפי, החברתי והכלכלי של האוכלוסייה בכל עיר. לקבלת מידע מפורט על הערים ניתן להיכנס לפרסום המלא. [↑](#footnote-ref-1)
2. רשימת המדדים בשנת 2021 כוללת מדדים שחולקו לכמה תתי-מדדים: בתחום רווחה אישית וחברתית המדד תחושת יכולת ומסוגלות אישית חולק לשני תתי-מדדים (ציפיות ביחס לעתיד ותחושת יכולת להתמודד עם בעיות), בתחום רמת חיים חומרית המדד חוב ציבורי ופרטי לנפש כאחוז מהתמ"ג חולק לשני תתי-מדדים (חוב משקי בית כאחוז מהתמ"ג וחוב ממשלתי כאחוז מהתמ"ג), בתחום תעסוקה המדד שביעות רצון כללית מהעבודה חולק לארבעה תתי-מדדים (שביעות רצון מהעבודה, שביעות רצון מההכנסה, מועסקים שתפקידם מאפשר קידום בעבודה ומועסקים שתפקידם בעבודה תואם את תחום לימודיהם). [↑](#footnote-ref-2)
3. החל מ-2021 הרצלייה וחדרה נכללות ברשימת הערים המונות יותר מ-100 אלף תושבים. בשל מיעוט מקרים הן לא נוספו לניתוח בהודעה זו. [↑](#footnote-ref-3)
4. לפירוט המדדים ראו נספח א. [↑](#footnote-ref-4)
5. המדדים הבאים נספרו כמדד אחד – בתחום ביטחון אישי : הרוגים ופצועים קשה בתאונות דרכים; בתחום דיור : מדד הוצאה לדיור; בתחום בריאות: מקרים חדשים של שאתות ממאירות ועודף משקל; בתחום רמת חיים חומרית: הכנסה כלכלית והכנסה כספית לנפש סטנדרטית. [↑](#footnote-ref-5)